Държавен вестник, бр. 67, 2012 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  67
ПОСТАНОВЛЕНИЕ № 187 
ОТ 24 АВГУСТ 2012 Г.
за предоставяне на средства от централния 
бюджет за 2012 г. по бюджета на Министер-
ството на икономиката, енергетиката и туризма 
за финансиране изпълнението на Мярка 1 
от мерките за реализация на Иновационната 
стратегия на Република България
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да 
предостави от централния бюджет за 2012 г. 
средства в размер 5 000 000 лв. по бюджета на 
Министерството на икономиката, енергетиката и 
туризма за осигуряване дейността на Национал-
ния иновационен фонд през 2012 г. – Мярка 1 от 
Иновационната стратегия на Република България.
(2) Средствата по ал. 1 да се осигурят от 
резерва за непредвидени и неотложни разходи, 
предвиден за структурни реформи и допълни-
телни фискални мерки, по чл. 1, ал. 2, т. 4.1 
от Закона за държавния бюджет на Република 
България за 2012 г.
Чл. 2. Министърът на финансите по пред-
ложение на министъра на икономиката, енер-
гетиката и туризма да извърши налагащите се 
промени по бюджета на Министерството на 
икономиката, енергетиката и туризма за 2012 г. 
Заключителни разпоредби
§ 1. Постановлението се приема на осно-
вание чл. 28, ал. 1 и чл. 35, ал. 1 от Закона за 
устройството на държавния бюджет. 
§ 2. Изпълнението на постановлението се 
възлага на министъра на финансите и на минис-
търа на икономиката, енергетиката и туризма.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
8165
ПОСТАНОВЛЕНИЕ № 188 
ОТ 24 АВГУСТ 2012 Г.
за изменение и допълнение на Правилника за 
условията и реда за работа на Комисията по про-
зрачност по Закона за лекарствените продукти 
в хуманната медицина, приет с Постановление 
№ 300 на Министерския съвет от 2007 г. (обн., 
ДВ, бр. 108 от 2007 г.; изм., бр. 47 от 2012 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 2 думите „Комисията по цените 
на лекарствените продукти и на Комисията по 
позитивен лекарствен списък“ се заменят с „Ко-
мисията по цени и реимбурсиране“.
§ 2. В чл. 3 се правят следните изменения 
и допълнения:
1. В ал. 1 думите „ 12 членове“ се заменят 
с „13 членове“.
2. В ал. 2 след думите „Министерство-
то на здравеопазването“ се добавя „един 
представител на Министерството на труда и 
социалната политика“ и се поставя запетая, 
а думите „организации на пациентите и на 
фармацевтичната индустрия“ се заменят с 
„представителните организации за защита 
правата на пациентите и организации на 
фармацевтичната индустрия“.
3. В ал. 6 накрая се поставя запетая и 
се добавя „като чрез жребий се определят 
половината от членовете, чийто мандат се 
прекратява“.
4. В ал. 7 думите „Комисията по цените 
на лекарствените продукти и на Комисията 
по позитивен лекарствен списък“ се заменят 
с „Комисията по цени и реимбурсиране“.
§ 3. Създава се чл. 3а:
„Чл. 3а. (1) В срок до 14 дни след провеждане 
на жребия по чл. 3, ал. 6 Министерството на 
труда и социалната политика, Изпълнителната 
агенция по лекарствата, Националната здрав-
ноосигурителна каса, Българският лекарски 
съюз, Българският зъболекарски съюз, Българ-
ският фармацевтичен съюз, представителните 
организации за защита правата на пациен-
тите и организациите на фармацевтичната 
индустрия уведомяват писмено министъра на 
здравеопазването за своите нови представи-
тели, в случай че техните представители са 
с прекратен мандат.
(2) В случай че предложението на лицата 
по ал. 1 съдържа повече на брой представи-
тели, министърът на здравеопазването при 
спазване изискванията на чл. 3, ал. 2 опре-
деля кои от тях да се включат в проекта на 
поименния състав на комисията по реда на 
чл. 3, ал. 1.“
§ 4. В чл. 8 навсякъде думите „Комисията 
по цените на лекарствените продукти“ се заме-
нят с „Комисията по цени и реимбурсиране“.
§ 5. Член 9 се отменя.
§ 6. В чл. 10 думите „Комисията по цените 
на лекарствените продукти или от Комисията 
по позитивен лекарствен списък“ се заменят 
с „Комисията по цени и реимбурсиране“.
Министър-председател: 
Бойко Борисов
Главен секретар на Министерския съвет: 
Росен Желязков
8166